Arkivsak-dok. 51 - 16 

Saksbehandler: Ingvar Haabeth

Behandles av: Dato:

Sandnes Eiendomsselskap KF 26.04.2016

**Kostnadsoverslag 0 (K0) prosjektnr. 35003 - utendørsanlegg barnehager**

**Bakgrunn for saken**

I ØP 2016-2019 er det satt av 1 mill. kr. Årlig til opprustning av eldre barnehageanlegg, samt opprustning av lekeutstyr for å tilfredsstille forskrift om sikkerhet på lekeutstyr.

|  |  |  |  |  |
| --- | --- | --- | --- | --- |
| **PROSJEKT** | **2016** | **2017** | **2018** | **2019** |
| 35003 | 1,0 mill |  1,0 mill |  1,0 mill |  1,0 mill |

Prosjekt 35003 Utendørsanlegg, barnehager

For 2016 er det bevilget 1,0 mil. Til opprustning av utendørsutstyr i barnehager, det er dette som legges fram for styrebehandling.

**2. SAKSOPPLYSNINGER**

*Midlene disponeres til opprustning av eldre barnehageanlegg, samt opprustning av lekeutstyr for å tilfredsstille forskrift om sikkerhet på lekeutstyr. Det er stort etterslep i oppgraderingsbehovet og rådmannen tilrår at bevilgningen til oppgradering av uteområdene økes til kr 1 million per år i kommende planperiode.*

Det ble satt opp en plan for opprustning av flere anlegg etter rapportering fra Sandnes kommune ved Bydrift, om at anleggene har stor slitasje og har ikke tilfredsstiller sikkerhetskrav. Flere anlegg er enten stengt eller en har vært nødt til å fjerne lekeutstyr fordi de utgjorde en sikkerhetsrisiko.

Det er og store drensproblemer i en del anlegg da masse etter en tid blir komprimert og nødvendig drenering da uteblir.

Konsept

Prosjektet er delt opp i flere underprosjekt, et for hver av byggene det skal igangsettes tiltak.

Det er utarbeidet en oversikt over anlegg det er behov for oppgradering og en har på bakgrunn av denne utarbeidet framdriftsplan for de ulike tiltakene.

Arbeidene består av følgende deler:

1. Sanering av lekeutstyr
2. Grunnarbeid med utskifting av masser og drensledninger.
3. Installasjon av nytt lekeutstyr
4. Opparbeiding av overflater.

Anskaffelsen

Anskaffelsen tas delvis via Sandnes kommune, Bydrift, som gir tilbud på grunnarbeidet og montering av lekeutstyr. Innkjøp av lekeplassutstyr omfattes Lov om offentlige anskaffelser.

Sandnes Eienedomsselskap KF har ikke rammeavtale for kjøp av lekeplassutstyr.

Anskaffelser av lekeplassutstyr planlegges kjøpt gjennom bruk av anskaffelse med anskaffelsesprotokoll der en innhenter tilbud på lekeplassutstyr fra minst tre leverandører. I de fleste anleggene har en kun behov for en overordnet funksjonsbeskrivelse mens en i to anlegg må detaljprosjektere anleggene. Dette skjer med bruk av ekstern rådgivende landskapsarkitekt via rammeavtale. Utarbeidelse av konkurransegrunnlag tas i samarbeide med rådgiver anskaffelser.

Prosjektoversikt

|  |  |  |  |
| --- | --- | --- | --- |
| **Navn** | **Beskrivelse av tiltak**  | **Est 2016** | **Status** |
| Stangelandsforen barnehage | Utbedringer av uteområde, sandkasser og utskifting av lekeapparater. | 225 | Under planlegging med Bydrift |
| Rissebærstraen barnehage | Stort lekeapparat med rutsjebane må skiftes. Nytt lekestativ må ha gummiunderlag, da området rundt hytten per i dag er svært vanskelig å komme til. Lyktestolper må rettes opp. | 135 | Ikke startet, trengs prosjektering/Landskapsarkitekt |
| Rådhusmarka barnehage | Uteanlegg oppgraderes med jordvoller og drenering. |  | Ikke avgjort videre bruk av området, April 16, innkommet pålegg fra Miljørettet Helsevern om å prioritere uteområdet Svar frist er 1/6 -2016 |
| Myklaberget barnehage | Gjerde langs vei har sviktende fundament og mangler overligger, og må skiftes ut i hele lengden. | 70 | Ikke startet |
| Smeaheia barnehage | Rundstokker er råtne. Vannansamlinger i sandkasser. | 15 | Under arbeid Bydrift |
| Smeaheia barnehage | Gjerde er for lavt og må forhøyes ved port i vest. | 10 | Avventer tilbud ifra Bydrift |
| Hommersåk barnehage | Gammelt huskestativ i rundstokk må skiftes ut. | 40 | Utstyr innkjøpt, arbeid ikke gjennomført |
| Hommersåk barnehage | Piltunnell er skåret ned og gamle røtter bør graves opp. Ny tunnel føres opp. | 50 | Ikke startet |
| Austrått barnehage | Erstatning for to baby-disser som er tatt ned. | 5 | Er ferdigstilt |
| Austrått barnehage | Bed opp på kledning må senkes eller fjernes. Terreng ved lekeutstyrsskur er dårlig utført og må erstattes. | 40 | Er bestilt hos Bydrift |
| Jønningheia barnehage | Etablering av ny terrengrutsjebane, samt mye erodering av jordmasser og jordvoller. | 150 | Under planlegging med Bydrift |
| Stangeland barnehage | Erstatte rutsjebane som er fjernet. | 60 | Under planlegging med Bydrift |
| Riska barnehage | Skråning er slitt og mangler underlag, samt løse steiner har løsnet og løsner der hvor barna leker og sykler. | 50 | Er bestilt hos Bydrift |
| Brueland barnehage | Skråning og gressarmering, og etablere fast dekke i skråning. Justere terrassebord på bakkeplan og erstatte med nytt underlag. | 150 | Avventer tilbud ifra Bydrift |
| **Sum K0** |  | **1000** |  |

**Forslag til vedtak:**

* Kostnadsoverslag K0 prosjektnr. 35003 - Utendørsanlegg, barnehager, godkjennes med en kostnadsramme på 1 mill. kr. for 2016
* Prosjektene gjennomføres via avtale med Sandnes kommune, bydrift.
* Nødvendig prosjektering skjer ved hjelp av konsulentbistand via rammeavtale
* Lekeplassustyr kjøpes inn via anskaffelse med bruk av anskaffelsesprotokoll der min. tre leverandører blir bedt om pristilbud.
* To underprosjekt detaljprosjekteres i byggherreregi, de øvrige prosjektene gis kun en overordnet funksjonsbeskrivelse.
* Saken oversendes rådmannen til orientering

Sandnes Eiendomsselskap KF, 19.04.2016

Torbjørn Sterri

Daglig leder